ΓΡΑΠΤΗ ΕΡΩΤΗΣΗ E-2234/02

υποβολή: Ria Oomen-Ruijten (PPE-DE) προς την Επιτροπή

(23 Ιουλίου 2002)

Θέμα: Χορήγησηποτροφιών σε τέκνα μεθοριακών εργαζομένων

Πολλά προβλήματα που αφορούν την χορήγησηποτροφιών σε τέκνα μεθοριακών εργαζομένων έχουν ήδη επιλυθεί. Εξακολουθούν όμως ναφίστανται ορισμένα προβλήματα για τα οποία απαιτείται καλύτερη ρύθμιση.

1. Μπορεί η Επιτροπή να αναφέρει εάν το ολλανδικό κράτος δύναται να διακόψει τη χορήγησηποτροφίας σε τέκνο Βέλγου (ή Γερμανού) μεθοριακού εργαζόμενου που εργάζεται στην Ολλανδία, εάν ο εν λόγω εργαζόμενος είναι αναγκασμένος να σταματήσει την επαγγελματική του δραστηριότητα λόγω ανικανότητας προς εργασία ή αναπηρίας ή εάν απολυθεί παρά τη θέλησή του·

2. Μπορεί η Επιτροπή να αναφέρει εάν το ολλανδικό κράτος δύναται να μην χορηγείποτροφία σε παιδιά που πραγματοποιούν τις σπουδές τους στην Ολλανδία και ανήκουν σε οικογένεια που ζει στην Ολλανδία, της οποίας όλα τα μέλη έχουν βελγική (ή γερμανική) ιθαγένεια και της οποίας ο πατέρας εργάζεται ως μεθοριακός εργαζόμενος στο Βέλγιο (ή στη Γερμανία), με την αιτιολογία ότι τα παιδιά αυτά δεν έχουν ολλανδική ιθαγένεια·

3. Μπορεί η Επιτροπή να αναφέρει τον λόγο για τον οποίο το δικαίωμα ολλανδών φοιτητών να σπουδάζουν με ολλανδικήποτροφία σε γειτονικές χώρες (με εξαίρεση τη Βαλλωνία) περιορίζεται στην τριτοβάθμια εκπαίδευση και δεν ισχύει για την μέση επαγγελματική εκπαίδευση·

Απάντηση της κας Διαμαντοπούλου εξ ονόματος της Επιτροπής

(16 Σεπτεμβρίου 2002)

1. Ο Αξιότιμος Ευρωβουλευτής θα ήθελε τη γνώμη της Επιτροπής σχετικά με τη συμβατότητα προς το κοινοτικό δίκαιο της αφαίρεσης, εκ μέρους των Κάτω Χωρών, του δικαιώματος χρηματοδότησης των σπουδών παιδιού μεθοριακού εργαζομένου από τη στιγμή κατά την οποία ο γονέας χάνει την απασχόλησή του λόγω αναπηρίας ή περιπίπτει σε ανεργία. Σχετικά με το θέμα αυτό η Επιτροπήπενθυμίζει τη νομολογία Meeussen (C-337/97)(1), σύμφωνα με την οποία το παιδί μεθοριακού εργαζομένου μπορεί να επωφεληθεί από το άρθρο 7, παράγραφος 2, του κανονισμού (ΕΟΚ) αριθ. 1612/68(2) για να επιτύχει τη χρηματοδότηση των σπουδών τουπό τις ίδιες προϋποθέσεις με εκείνες που επιβάλλονται στα παιδιά των πολιτών του κράτους απασχόλησης. Εντούτοις, καθόσον πρόκειται για παιδιά εργαζομένων οι οποίοι έχασαν την απασχόλησή τους λόγω αναπηρίας

ή περιέπεσαν σε ανεργία, το Δικαστήριο θέσπισε ότι οι πρώην μεθοριακοί εργαζόμενοι, οι οποίοι κατά τονπόψη χρόνο δεν απασχολούνται με σχέση εργασίας, δεν μπορούν για το λόγο αυτό να ζητήσουν την απόκτηση νέων δικαιωμάτων που δεν έχουν σχέση με την προηγούμενη επαγγελματική τους δραστηριότητα (απόφαση Leclere (C-43/99)(3), σημείο 59). Εντούτοις, από αυτή τη νομολογία θα μπορούσε να εξαχθεί ότι τα δικαιώματα που έχουν ήδη χορηγηθεί σε διακινούμενο εργαζόμενο ή σε παιδί διακινούμενου εργαζόμενου πρέπει να διατηρούνται.

2. Το δεύτερο ερώτημα αφορά τις οικογένειες βελγικής (ή γερμανικής) ιθαγένειας που κατοικούν στις Κάτω Χώρες, των οποίων όμως ο πατέρας εργάζεται ως μεθοριακός εργαζόμενος στο Βέλγιο ή στη Γερμανία. Στην περίπτωση αυτή, το παιδί δεν μπορεί να επικληθεί, έναντι των Κάτω Χωρών, το άρθρο 7 του κανονισμού (ΕΟΚ) αριθ. 1612/68 λαμβανομένουπόψη του ότι κανένας από τους γονείς του δεν εργάζεται στις Κάτω Χώρες. Εντούτοις, πρόκειται σαφώς για οικογένειες πολιτών της Ευρωπαϊκής Ένωσης οι οποίοι έκαναν χρήση του δικαιώματος που τους αναγνωρίζει η συνθήκη ΕΚ να διαμένουν σε κράτος μέλος άλλο από εκείνο της ιθαγένειας τους (άρθρο 18 της συνθήκης ΕΚ). Κατά συνέπεια, τα μέλη αυτών των οικογενειών μπορούν να επικαλεσθούν την απαγόρευση της διάκρισης λόγω ιθαγένειας που προβλέπεται στο άρθρο 12 της συνθήκης ΕΚ για όλα τα πλεονεκτήματα που εμπίπτουν στο πεδίο εφαρμογής του κοινοτικού δικαίου (βλέπει συγκεκριμένα αποφάσεις Grzelczyk (C-184/99)(4) και D'Hoop (C-224/98)(5)). Από την απάντηση στην πρώτη ερώτηση προκύπτει ότι το δικαίωμα χρηματοδότησης των σπουδών στις Κάτω Χώρες εμπίπτει στο πεδίο εφαρμογής του κοινοτικού δικαίου. Τα παιδιά των συγκεκριμένων οικογενειών έχουν επομένως το δικαίωμα να χρηματοδοτούνται οι σπουδές τουςπό τις ίδιες προϋποθέσεις με εκείνες που εφαρμόζονται για τα παιδιά των ολλανδώνπηκόων που ευρίσκονται στην ίδια κατάσταση.

3. Η Επιτροπή αγνοεί τους λόγους για τους οποίους το δικαίωμα των ολλανδών σπουδαστών να σπουδάζουν στις γειτονικές χώρες εξακολουθώντας να επωφελούνται από το ολλανδικό σύστημα χρηματοδότησης των σπουδών περιορίζεται στην ανώτατη εκπαίδευση αποκλειόμενης της μέσης επαγγελματικής εκπαίδευσης. Σχετικά με το θέμα αυτό η Επιτροπήπενθυμίζει ότι εναπόκειται στα κράτη μέλη να καθορίζουν αυτόνομα τις προϋποθέσεις χορήγησης και διατήρησης των δικαιωμάτων για παροχές όπως η χρηματοδότηση των σπουδών, καθόσον οι προϋποθέσεις αυτές δεν αποτελούν παράβαση του κοινοτικού δικαίου, συγκεκριμένα της απαγόρευσης των διακρίσεων λόγω ιθαγένειας. Αυτή η τελευταία αρχή δεν φαίνεται να παραβιάζεται στην περίπτωση που αφορά το τρίτο ερώτημα.

Η Επιτροπή πληροφορεί τον Αξιότιμο Ευρωβουλευτή ότι οιπηρεσίες της έχουν έλθει σε επαφή με τις ολλανδικές αρχές για να ζητήσουν τη γνώμη τους ως προς το εάν οι περιπτώσεις που αφορούν τα ερωτήματα 1 και 2 δεν αποτελούν διάκριση λόγω ιθαγένειας ασύμβατη με το κοινοτικό δίκαιο. Η Επιτροπή θα ενημερώσει τον Αξιότιμο Ευρωβουλευτή ως προς τη συνέχεια που θα δώσει σ'αυτή την έρευνα.

(1) Απόφαση της 8ης Ιουνίου 1999, Συλλογή 1999, I-3289.

(2) Κανονισμός (ΕΟΚ) αριθ. 1612/68 του Συμβουλίου της 15ης Οκτωβρίου 1968, σχετικά με την ελεύθερη κυκλοφορία των εργαζομένων εντός της Κοινότητας, ΕΕ L 257 της 19.10.1968.

(3) Απόφαση της 31ης Μαΐου 2001, Συλλογή 2001, I-4265.

(4) Απόφαση της 20ης Σεπτεμβρίου 2001, Συλλογή, 2001, σελίδα I-6193.

(5) Απόφαση της 11ης Ιουλίου 2002 που δεν έχει δημοσιευθεί ακόμη.